  Майя Бывальцева Удмуртиын Глазкар – Яр – Пудем сюреслэсь 2,9 иськем люкетсэ (км 30+300-км 33+215) тупатъян ужъёсты йылпумъязы. Со сярысь «Удмуртавтодор» огазеяськонлэн «Вконтакте» мерлыко огиназ ивортэмын. «Кышкыттэм но ӟечлыко автомобиль сюресъёс» йӧскалык ӵектос улсын ӧнерчиос сюреслэсь изъянмем вылзэ утялтӥзы, тужгес сӧриськем интыоссэ тупатъязы. Собере ӵошкытатӥсь но вылӥ сӥос вӧлдӥзы. Со сяна, сюрес дуръёсты ӵошкытатӥзы но юнматӥзы. Ӧз вунэтэ пыдын ветлӥсьёсты но – программа улсын мер транспортэ пуксён-васькон кык интыосты умоятӥзы. Тодэ вайытом, азьвылгес сюреслэсь Глаз ёросысь Кожиль гурт вӧзысь 3,6 иськем люкетсэ .  Тегъёс: Авто Яр Удмуртия сюресъёс тупатъянужъёс  